**DĖL 2020-2021 MOKSLO METŲ PRIEŠMOKYKLINIO UGDYMO GRUPIŲ IR JŲ ORGANIZAVIMO MODELIŲ PATVIRTINIMO ROKIŠKIO RAJONO SAVIVALDYBĖS ŠVIETIMO ĮSTAIGOSE**

2020 m. birželio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 punktu, Priešmokyklinio ugdymo tvarkos aprašo, patvirtinto Lietuvos Respublikos švietimo ir mokslo ministro 2016 m. liepos 22 d. įsakymu Nr. V-674 „Dėl Priešmokyklinio ugdymo tvarkos aprašo patvirtinimo“, 7.1. punktu, Rokiškio rajono savivaldybės tarybos 2016 m. gegužės 27 d. sprendimu Nr. TS-128 „DėlRokiškio rajono savivaldybės švietimo įstaigose taikomų priešmokyklinio ugdymo organizavimo modelių patvirtinimo“, Rokiškio rajono savivaldybės taryba n u s p r e n d ž i a:

Patvirtinti 2020‒2021 mokslo metų priešmokyklinio ugdymo organizavimo modelius Rokiškio rajono savivaldybės švietimo įstaigose:

1. **I Modelis**. Priešmokyklinio ugdymo grupė, kurios maksimali veiklos trukmė:
	1. 10 val. per dieną:
		1. Juodupės lopšelyje-darželyje, grupių skaičius ‒ 1;
		2. Rokiškio lopšelyje-darželyje „Pumpurėlis“, grupių skaičius ‒ 2;
	2. 10,5 val. per dieną:

1.2.1. Rokiškio lopšelyje-darželyje „Nykštukas“, grupių skaičius – 1;

1.2.2. Rokiškio lopšelyje-darželyje „Varpelis“, grupių skaičius – 1.

2. **II Modelis**. Jungtinė priešmokyklinio ugdymo grupė, kurios maksimali veiklos trukmė:

2.1. 10 val. per dieną ‒ Juodupės lopšelyje-darželyje, grupių skaičius ‒ 1;

2.2. 10,5 val. per dieną:

2.2.1. Rokiškio mokykloje-darželyje „Ąžuoliukas“. Grupių skaičius ‒ 2;

2.2.2. Rokiškio lopšelyje-darželyje „Varpelis“, grupių skaičius – 1.

3. **III Modelis**. Jungtinė ikimokyklinio ugdymo grupė, kurios maksimali veiklos trukmė 10 val. per dieną (50 val. per savaitę) – Rokiškio mokyklos-darželio „Ąžuoliukas“ Kavoliškio skyriuje, grupių skaičius – 1.

4. **IV Modelis**. Priešmokyklinio ugdymo grupė, kurios veiklos trukmė 4 val. per dieną:

4.1. Rokiškio Senamiesčio progimnazijoje, grupių skaičius – 1;

4.2. Rokiškio Senamiesčio progimnazijos Laibgalių skyriuje, grupių skaičius ‒ 1.

5. **VIII Modelis**. Jungtinė priešmokyklinio ugdymo grupė, kurios veiklos trukmė:

5.1. 7 val. 12 min. per dieną:

5.1.1. Kamajų A. Strazdo gimnazijos Kamajų ikimokyklinio ugdymo skyriuje, grupių skaičius – 1;

5.1.2. Panemunėlio mokykloje-daugiafunkciame centre, grupių skaičius ‒ 1;

5.1.3. Pandėlio universaliame daugiafunkciame centre, grupių skaičius – 1.

5.2. 8 val. per dieną – Obelių lopšelyje-darželyje, grupių skaičius – 1.

 Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

J. Geidanienė

Rokiškio rajono savivaldybės tarybai

**DĖL TEIKIAMO SPRENDIMO PROJEKTO „DĖL 2020-2021 MOKSLO METŲ PRIEŠMOKYKLINIO UGDYMO GRUPIŲ IR JŲ ORGANIZAVIMO MODELIŲ PATVIRTINIMO ROKIŠKIO RAJONO SAVIVALDYBĖS ŠVIETIMO ĮSTAIGOSE”**

**AIŠKINAMASIS RAŠTAS**

2020 m. birželio 26 d.

Rokiškis

**Sprendimo projekto tikslas ir uždaviniai.** Patvirtinti Rokiškio rajono savivaldybės švietimo įstaigose 2020‒2021 mokslo metams priešmokyklinio ugdymo grupes ir jų organizavimo modelius.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 7 straipsnio 7 punktas ir 16 straipsnio 4 punktas, Priešmokyklinio ugdymo tvarkos aprašo, patvirtinto Lietuvos Respublikos švietimo ir mokslo ministro 2016 m. liepos 22 d. įsakymu Nr. V-674 „Dėl Priešmokyklinio ugdymo tvarkos aprašo patvirtinimo“, 7.1. punktas, Rokiškio rajono savivaldybės tarybos 2016 m. gegužės 27 d. sprendimas Nr. TS- 128 „Dėl Rokiškio rajono savivaldybės švietimo įstaigose taikomų priešmokyklinio ugdymo organizavimo modelių patvirtinimo“.

**Sprendimo projekto esmė**. Priešmokyklinio ugdymo tvarkos aprašo 7.1. punkte nurodyta, kad savininko teises ir pareigas įgyvendinanti institucija kasmet įvertina priešmokyklinio ugdymo poreikį, turimus išteklius, tikslina ir tvirtina priešmokyklinio ugdymo organizavimo modelius mokyklose.

Sprendimo projekte yra pateikti 2020‒2021 mokslo metais rajono švietimo įstaigose numatomi priešmokyklinio ugdymo organizavimo modeliai. Siūloma patvirtinti modelius, atsižvelgiant į įstaigų darbo laiką, finansavimą, tėvų (globėjų) pageidavimus. Su kiekvienos įstaigos vadovu individualiai buvo šis klausimas aptartas.

**Galimos pasekmės, priėmus siūlomą sprendimo projektą:**

**teigiamos** ‒ pagal poreikį ir esamus išteklius švietimo įstaigos komplektuos grupes, kuriose bus vykdoma priešmokyklinio ugdymo programa;

**neigiamos** ‒ nėra duomenų apie galimas (tikėtinas) neigiamas pasekmes priėmus teikiamą sprendimo projektą.

**Kokia sprendimo projekto nauda Rokiškio rajono gyventojams**. Tėvai, kurių vaikai nuo 2020 m. rugsėjo 1 d. turės ugdytis pagal priešmokyklinio ugdymo programą (priešmokyklinis ugdymas nuo 2016-09-01 yra privalomas), gaus informaciją apie Rokiškio rajono švietimo įstaigas, kuriose bus vykdoma priešmokyklinio ugdymo programa, taip pat apie priešmokyklinių grupių veiklos trukmę per dieną.

**Finansavimo šaltiniai ir jų poreikis.** Papildomų lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksmais.

Švietimo, kultūros ir sporto skyriaus

vyriausioji specialistė Jolita Geidanienė